เรื่องร้องเรียน: แจ้งเรื่องน้ำท่วมขังในซอยบางนา-ตราด46 เนื่องจากท่อระบายน้ำมีขนาดเล็ก สร้างมา40ปีตั้งแต่สร้างอาคาร ทำให้ท่ออุดตันและมีน้ำท่วมขังมาโดยตลอดหลายปี แม้ไม่มีฝนตก แจ้งหน่วยงานที่เขตบางนามาแก้ไขแล้ว แต่ไม่สามารถทำอะไรได้ ทางเขตแนะนำให้แจ้งส่วนกลาง เพราะมีอุปกรณ์ที่ดีกว่า จึงขอให้ทางทีมงานช่วยพิจารณาส่งรถสูบมาช่วยเรื่องท่อระบายน้ำอุดตัน และวางท่อใหม่ในซอย(แทบทุกซอยฝั่งเดียวกันของถนนบางนา-ตราดได้ทำการปรับปรุงถนนและวางท่อแล้ว เหลือแต่ชุมชนนี้ ซึ่งมีผู้พักอาศัยจำนวนมาก แต่ไม่ได้รับการปรับปรุงถนนและท่อ) ความสูงระดับข้อเท้า น้ำท่วมมากกว่า 1 สัปดาห์
การดำเนินการของเจ้าหน้าที่: เจ้าหน้าที่ตรวจสอบแล้วปรากฏว่าแนวท่อระบายน้ำของซอยบางนาตราด 46 อยู่ในที่ เอกชนประกอบกิจการต่างๆเช่นหน้าร้าน ค้าของอาคารพาณิชย์และเพิงขายอาหารตลอดแนว การแก้ไขจึงทำได้ยาก เผื่อแก้ปัญหาสำนักงานเขตได้สำรวจเพื่อจัดทำงบประมาณในการวางท่อระบายน้ำและปรับปรุงถนน ในงบประมาณปีต่อไป
ความเห็นของผู้แจ้ง: วันนี้น้ำลงเรียบร้อยค่ะ ขอขอบคุณเจ้าหน้าที่เขตที่มาช่วยแหย่ท่อนะคะ แม้ว่ารอคอยมา2เดือนแล้ว ก็ขอบคุณที่กรุณามาทำให้ค่ะ ขอบคุณไลน์นี้มากๆๆด้วยนะคะ ที่ช่วยติดตามงานให้ค่ะ
พื้นที่: แขวงบางนาเหนือ เขตบางนา กรุงเทพมหานคร